අදාළ චක්‍රලේඛය නිකුත් කරමින් ජනාධිපති ලේකම්වරයා සඳහන් කළේ එම ආයතන නිසි ක්‍රමවේදයකින් තොරව රජයේ යාන්ත්‍රණයට අනුකූල නොවන ලෙස විවිධ විදේශීය සංවිධාන සහ ණයදෙන ආයතන සමඟ මූල්‍ය වැඩසටහන්, ණය ගිවිසුම් ආදියට එළඹෙන බව නිරීක්ෂණය කර  ඇති බවයි.මේ නිසා එවැනි ද්විපාර්ශවික හෝ බහුපාර්ශවික ගිවිසුම්වලට එළඹීමට පෙර විදේශ සබඳතා අමාත්‍යාංශය, භාණ්ඩාගාර දෙපාර්තමේන්තුව වැනි ආයතන දැනුවත් කිරීමට පියවර ගත යුතුයි.